**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի» (ԱԽՈԵ)** թիվ 8390-ԱՄ վարկային ծրագրի շրջանակում **«Արտահանողի զարգացման դրամաշնորհների» (ԱԶԴ) մրցույթի շրջանակներում ներկայացված ենթածրագրերի (բիզնես-հայտերի) գնահատում» թիվ TPQI-C-2.2.1.1/2** առաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

Այս առաջադրանքի նպատակն է ընտրել խորհրդատվական ծառայություններ մատուցող ընկերություն (այսուհետ՝ Խորհրդատու), որը պետք է գործի որպես անկախ գնահատող և իրականացնի ԱԶԴ շրջանակներում հայտարարված մրցույթին ներկայացված բոլոր ենթածրագրերի (բիզնես-հայտերի) նախնական ուսումնասիրություն, տեխնիկական և ֆինանսական գնահատում և տրամադրի փորձագիտական եզրակացություն:

**Ընտրված Խորհրդատուն պետք է իրականացնի հետևյալ առաջադրանքները**.

* Ներկայացված հայտերի ուսումնասիրություն և համապատասխանության ստուգում ԱԶԴ իրականացման Ուղեցույցի 5-րդ բաժնում սահմանված չափորոշիչների հետ (Իրավասություն), հատկապես ուշադրություն դարձնելով ԱԶԴ ներքո սահմանված իրավասու և ոչ իրավասու ծախսերին։
* Հայտերի գնահատում՝ համաձայն ուղեցույցում սահմանված գնահատման չափանիշների։
* Յուրաքանչյուր հայտի մանրակրկիտ ուսումնասիրություն՝ հաշվի առնելով հայտում նշված վերջնական նպատակները և ազդեցությունը տնտեսության/ոլորտի/արժեշղթայի վրա։
* Հայտերի գնահատման վերաբերյալ փորձագիտական եզրակացության տրամադրում, որը, տրված միավորների բացատրության հետ մեկտեղ, պետք է պարունակի նաև մեկնաբանություններ և առաջարկություններ առաջարկվող գործողությունների կամ ծախսերի փոփոխության/ճշգրտման վերաբերյալ։
* Եզրակացությունում անդրադառնալ բիզնես-հայտերի ֆինանսավորման առաջնահերթությանը՝ ըստ ԱԶԴ-ի համընդհանուր նպատակների՝ առանձնացնելով ֆինանսավորման ենթակա, վերապահումներով ֆինանսավորման ենթակա և ֆինանսավորման ոչ ենթակա խմբավորումները:

Մանրամասն Տեխնիկական առաջադրանքը կարող է տրամադրվել ստորև նշված հասցեով:

Ծառայությունները նախատեսվում է իրականացնել 2020թ. ապրիլին՝ 2-3 շաբաթ ժամկետով:

**Խորհրդատուն պետք է բավարարի որակավորման հետևյալ չափանիշներին.**

*Որակավորման փուլում Խորհրդատուն պետք է բավարարի ստորև նշված չափանիշներին․*

* Առնվազն 5 տարվա համապատասխան փորձ բիզնես խորհրդատվության տրամադրման, բիզնես ծրագրերի մշակման, իրագործելիության գնահատման և տնտեսական փորձաքննության իրականացման բնագավառում։
* Համապատասխան փորձառություն աշխատելու արտահանման մեծ ներուժ ունեցող ոլորտներում գործող ընկերությունների հետ, մասնավորապես գյուղատնտեսություն, սննդի վերամշակում և տեքստիլ։
* Վերջին հինգ տարիների ընթացքում հաջողությամբ իրականացված առնվազն երեք նմանատիպ ծրագրեր իրենց բնույթով և ծավալով։

Այս փուլում ընկերության հիմնական աշխատակազմը չի գնահատվում:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին III-ում ներկայացված «Խորհրդատուի որակավորման հիման վրա ընտրության» գնման մեթոդի ընթացակարգերի համաձայն:

Խորհրդատուները կարող են համագործակցել այլ ընկերությունների հետ` իրենց որակավորումը բարձրացնելու նպատակով, սակայն միավորման դեպքում պետք է հստակ նշեն` արդյոք համագործակցությունը /ասոցիացիան/ համատեղ ձեռնարկության թե ենթախորհրդատվության տեսքով է: Համատեղ ձեռնարկությամբ հանդես գալու պարագայում, ընտրվելու դեպքում համատեղ ձեռնարկության բոլոր գործընկերները համատեղ և առանձին պատասխանատվություն են կրում ամբողջ պայմանագրի համար:

Հետաքրքրված խորհրդատվական ընկերությունները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող խորհրդատվական ընկերությունները կարող են մինչեւ **2020 թվականի մարտի 19-ը, ժամը 18:00** ներկայացնել իրենց հետաքրքրվածության հայտերը անհրաժեշտ տեղեկություններով (ընկերության ընդհանուր աշխատանքային փորձի, այդ թվում վերջին տարիներին նմանատիպ հանձնարարականների իրականացման վերաբերյալ՝ ներկայացնելով վերջին հինգ տարիների ընթացքում հաջողությամբ իրականացված առնվազն երեք իրենց բնույթով և ծավալով նմանատիպ ծրագրերի վերաբերյալ հավաստող փաստաթղթային փաթեթներ) ստորեւ նշված հասցեով (անձամբ, կամ փոստով, կամ էլ-փոստով):

ԱԽՈԵ Ծրագրի կառավարիչ պարոն Գեորգի Խաչատրյանին

ԱԽՈԵ Ծրագրի կառավարման գրասենյակ

Երեւան 0010, Նալբանդյան փող. 28, 5-րդ հարկ

Հեռախոսներ. (374 91) 400 987, (374 93) 266 991

Էլ. փոստ. hshamamyan@gmail.com